open-index/open-wikipedia-markdown huggingface dataset:
A Igrexa, Aranga, Aranga

**A Igrexa** é un lugar da parroquia de Aranga no concello coruñés de Aranga na comarca de Betanzos. Segundo o Instituto Nacional de Estadística en 2009 tiña tres habitantes (dous homes e unha muller).

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Paio de Aranga.

## Lugares e parroquias 
### Lugares de Aranga 
### Parroquias de Aranga 
## Notas
Wikipedia en catalán

A **Wikipedia en catalán** (en ) ou **Viquipèdia**, é a edición en catalán da Wikipedia, historicamente é a segunda despois da versión en inglés, xa que comezou o 16 de marzo do 2001, poucos minutos despois da alemá, agora ben durante dous meses foi a única con artigos en lingua non inglesa xa que a alemá permanecía latente. En marzo de 2014 contaba con máis de 424.000 artigos.

Esta versión da enciclopedia contén  artigos e  usuarios, dos cales  son activos.

## Portadas 
A continuación amósase unha galería das principais formas que adoptou a portada ao longo dos anos até a actual:

Ficheiro:Portada del març del 2001.png|Marzo de 2001
Ficheiro:Portada del maig del 2003.png|Maio de 2003
Ficheiro:Portada del març del 2004.png|Marzo de 2004
Ficheiro:Portada del juny del 2004.png|Xuño de 2004
Ficheiro:Portada de l'octubre del 2004.png|Outubro de 2004
Ficheiro:Portada del novembre del 2005.png|Novembro de 2005
Ficheiro:Portada de l'octubre del 2006.png|Outubro de 2006
Ficheiro:Portada del gener del 2007.png|Xaneiro de 2007
Ficheiro:Portada del maig del 2015.png|Maio del 2015
Ficheiro:Catalan Wikipedia main page screenshot 2019-03-16.png|Marzo de 2019
Ficheiro:2023 portada Viquipèdia-sense registre-vector 2022-retallat.png|Febreiro de 2023

## Notas 
## Véxase tamén 
### Ligazóns externas 
* Wikipedia en catalán 
* Wikipedia en catalán (móbil)
Calexico

[miniatura|Zelt-Musik-Festival 2016 [Freiburg, Alemaña ]]
miniatura|Zelt-Musik-Festival 2016

**Calexico** é unha banda estadounidense procedente de Tucson (Arizona) e formada no ano 1996. Os seus dous principais membros, Joey Burns e John Convertino, tocaron anteriormente xuntos nos Ánxeles no grupo Giant Sand. O nome da banda procede do pobo fronteirizo de Calexico, en California.

O seu estilo musical está influído por sons tradicionais latinos como o mariachi ou a cumbia e tamén pola música country do suroeste dos Estados Unidos, así como polo jazz dos 50 e 60 e o post-rock dos 90 e 2000.

## Discografía 
### Álbums de estudio 
### EPs 
* *Descamino* - 2000
* *Ballad Of Cable Hogue* - 2000
* *Even My Sure Things Fall Through* - 2001
* *Convict Pool* - 2004
* *Black Heart* - 2004
* *In the Reins* - 2005 Con Iron & Wine
* *The Guns of Brixton/Interior of a Dutch House* - 2006 Compartido coa banda Beirut

## Véxase tamén 
### Ligazóns externas 
* Páxina oficial da banda
Ostrobotnia do Norte

**Ostrobotnia do Norte** (en finés: *Pohjois-Pohjanmaa*; en sueco: *Norra Österbotten*) é unha das 19 rexións de Finlandia. A provincia é a cuarta máis habitada de Finlandia, con 384.900 habitantes, dos cales ao redor dun terzo viven na súa capital, Oulu. É a segunda rexión en extensión despois de Laponia. Limita coas rexións de Laponia, Kainuu, Savonia do Norte, Finlandia Central e Ostrobotnia Central.

## Municipios 
Ostrobotnia do Norte conta con 30 municipios, dos cales 11 son cidades (en letra grosa):

### Antigos concellos 
### Trocos nos concellos 
*23px Himanka pasou a formar parte da rexión de Ostrobotnia do Norte e se fusionou co concello de Kalajoki en 2010.

## Véxase tamén 
### Ligazóns externas 
* Sitio web oficial
As Rodrigas, Riotorto, Riotorto

**As Rodrigas** é unha vila da parroquia de Riotorto, capital do concello lugués de Riotorto, na comarca de Meira. 

No ano 2024 tiña, segundo o Instituto Galego de Estatística, 127 habitantes (67 homes e 60 mulleres), o que supón unha diminución con respecto a 1999 cando tiña 159 habitantes.

## Galería de imaxes 

Ficheiro:Igrexa de San Pedro de Riotorto.JPG|Igrexa de San Pedro de Riotorto.
Ficheiro:Busto de Luis Pérez González na Casa do concello de Riotorto.JPG|Busto de Luis Pérez González.

## Lugares e parroquias 
### Lugares de Riotorto 
### Parroquias de Riotorto 
## Notas 
## Véxase tamén 
### Outros artigos 
* Lugares de Riotorto
Lista de grupos de post-punk

Esta é unha **lista de grupos de post-punk**, tanto do movemento orixinal coma do post-punk revival ordenadas alfabeticamente.

## Bandas post-punk (1977 - 1984) 
### 0-9 
### Outros signos ortográficos 
### A-C 
### D-G 
### H-L 
### M-P 
### Q-T 
### U-Z 
## Bandas influenciadas polo post-punk (1984 - mediados dos 90) 
Bandas que apareceron pouco despois do movemento inicial, coa mesma estética e influencias. Moitas delas crúzanse co rock alternativo, o shoegaze, o post-hardcore, o coldwave e o twee pop.

### 0-9 
### A-G 
### H-M 
### N-Z 
## Bandas de post-punk revival (finais dos 90 - anos 2000) 
## Notas
Batman (debuxos animados de 1969)

***Batman*** (*Batman with Robin the Boy Wonder* ou *The Adventures of Batman*) é unha serie de debuxos animados que emitiu a CBS en 1969. Consiste nunha versión de trinta minutos dunha serie do ano anterior *The Batman/Superman Hour*  sen os segmentos de Superman nin os de Superboy. Nos episodios aparecen Batman, Robin, Batgirl e algúns dos seus inimigos clásicos. Cada episodio presentaba unha historia en dúas partes de seis minutos e medio cada unha que se combinaba con outra historia curta. A Televisión de Galicia emitiu a serie en 1986, presentando cada unha desas historias como se fosen capítulos independentes.
## Notas 
## Véxase tamén
### Ligazóns externas
**Batman* en G25
Bent Larsen

**Bent Larsen**, nado en Tilsted, preto de Thisted, o 4 de marzo de 1935 e finado en Buenos Aires o 9 de setembro de 2010, foi un xadrecista dinamarqués varias veces candidato ao título mundial. Na década dos 60, foi considerado un dos mellores xogadores non soviéticos xunto con Lajos Portisch e Robert Fischer. No "*match do século*" (URSS contra o Resto do mundo) de 1970 defendeu o primeiro taboleiro, mentres que Fischer ocupou o segundo.

## Véxase tamén 
### Ligazóns externas 
* *Adiós a una leyenda*  , necrolóxica no diario arxentino *La Nación*
Multilingüismo

[miniatura|dereita|Vídeo do [Goberno de Gales sobre como o bilingüismo aumenta as notas dos alumnos nas escolas (subtítulos en galego).]]
miniatura|dereita|Panel en tres linguas distintas: támil, inglés e hindi.
O **multilingüismo** ou **plurilingüismo** fai referencia ao uso de dúas (*bilingüismo*) ou máis linguas por parte dun individuo ou dunha comunidade de falantes. A nivel mundial, os individuos multilingües ou políglotas reboran o número de monolingües.

## Notas 
## Véxase tamén 
### Ligazóns externas 
* Articles on Multilingualism
La Llosa de Ranes

**La Llosa de Ranes** é un concello da comarca de Costera na Comunidade Valenciana. Ten 3.928 habitantes.
Tanxente

250px|dereita
En matemáticas, a palabra **tanxente** fai referencia a dous significados diferentes, pero etimoloxicamente relacionados: **recta tanxente** e **tanxente dun ángulo**.
* En xeometría, unha **recta tanxente** é aquela que só ten un punto en común cunha curva, é dicir, que se tocan nun so punto, ese punto chámase punto de tanxencia. A recta tanxente indica a pendente da curva no punto de tanxencia.
* En trigonometría, a **tanxente dun ángulo** é a relación entre os catetos dun triángulo rectángulo: é o valor numérico resultante de dividir a lonxitude do cateto oposto entre a do cateto adxacente a dito ángulo.

## Xeometría 
A **recta tanxente** (ou simplemente **tanxente**) é a posición límite da recta ou o límite do cono métrico (M) (chamada corda da curva), cando A é un punto de C que se aproxima indefinidamente ó punto M (A desprázase sucesivamente por M1, M2, M3, M4 ...)
  
dereita

Se C representa unha función f ou ben h que representa a cotanxente de A. (non é o caso no gráfico precedente), entón a recta (AM) terá como coeficiente director (ou pendente) 
::\frac {f(x) - f(a)} {x - a}, onde a é a abscisa de A e x é a abscisa de M. 
Polo tanto, a pendente da tanxente T_A será:

::\lim_{x \to a} \frac {f(x) -  f(a)} {x - a}

É, por definición: f'(a), o número derivado de f en a.

A ecuación da tanxente é T_A: y = f'(a)\cdot(x - a) + f(a).
 
A recta ortogonal á tanxente T_A que pasa polo punto (a, f(a)) denomínase *recta normal* e a súa pendente, nun sistema de coordenadas cartesianas, vén dada por  \frac {-1} {f'(a)}.

A súa ecuación é : y = - (x - a)/f'(a) + f(a), sempre que f'(a) \ne 0. Esta recta non intervén no estudo xeral das funcións pero si nos problemas xeométricos relacionados coas seccións cónicas, como por exemplo: para determinar o foco dunha parábola.

## Plano tanxente 
dereita|180px

En xeometría diferencial, **espazo tanxente** é o conxunto asociado a cada punto dunha variedade diferenciable formado por tódolos vectores tanxentes a ese punto. É un espazo vectorial da mesma dimensión que a dimensión da variedade.

Hai varias formas de entender este concepto. Primeiro explicarémolo usando a gráfica do lado. Empezamos supoñendo que temos unha curva
 \gamma na variedade *M* que pasa por algunha posición elixida calquera:  x\in M. É dicir un mapeo  \gamma\ :\ ]-\varepsilon,\varepsilon[\to M diferenciable que satisfai  \gamma(0)=x e  \gamma'(0)=v. Resulta que o conxunto de todos estes vectores forman o espazo tanxente  T_xM de *x* en *M*.

## Trigonometría 
dereita|250px

En trigonometría a **tanxente** dun ángulo nun triángulo rectángulo defínese como a razón entre o cateto oposto e o adxacente:

: \tan(\alpha) = \frac{a}{b} 

sendo **a** o cateto oposto, e **b** o cateto adxacente. 
Equivale tamén ó valor:

: \tan(\alpha) = \frac{\,\operatorname{sen} (\alpha)}{\,\cos (\alpha)}

miniatura|300px|Gráfico da función tanxente.

## Notas 
## Véxase tamén 
### Bibliografía 
* 

### Outros artigos 
* Arcotanxente.
* Seno.
* Coseno.
* Sinusoide.
* Trigonometría.
* Función matemática.
### Ligazóns externas 
* 
* 
* Tangent to a circle Animación interactiva
* Tangent and first derivative Simulación interactiva
Grupo dos catro

O **G4** ou **Grupo dos catro** é unha alianza entre a India, Alemaña, o Xapón e o Brasil, coa intención de dar apoio mutuo ás súas candidaturas a unha cadeira permanente do Consello de Seguridade das Nacións Unidas. A diferenza do G8 ou do G7, no que o denominador común dos membros é a súa economía e os seus obxectivos políticos a longo prazo, o principal obxectivo do G4 é acadar unha representación de tódalas rexións e de tódolos status económicos no Consello de Seguridade.

## O Consello de Seguridade 
As Nacións Unidas teñen cinco membros permanentes con poder de veto no Consello de Seguridade: a República Popular da China, Francia, Rusia, os Estados Unidos e o Reino Unido. Outros estados son elixidos por un período de dous anos, e os catro membros do G4 son os estados que máis veces foron elixidos para representar aos seus grupos respectivos. A pesar de que a maioría dos Estados do mundo están de acordo cunha reestruturación das Nacións Unidas que inclúa unha expansión dos membros con poder de veto no Consello de Seguridade, non se discutiu o tempo nin o contido dunha proposta específica.
Kainuu

**Kainuu** (en finés: *Kainuun maakunta*; en sueco: *Kajanalands landskap*) é unha das 19 rexións de Finlandia. A provincia ten 83.400 habitamtes, dos cales ao redor dun terzo viven na súa capital, Kajaani. É a terceira rexión en extensión despois de Laponia e Ostrobotnia do Norte. Limita coas rexións de Ostrobotnia do Norte, Carelia do Norte e Savonia do Norte. Ao leste tamén bordea con Rusia. Kainuu é coñecida nas antigas sagas nórdicas como Kvenland.

## Municipios 
Kainuu ten oito municipios, dos cales dous son cidades (en letra grosa):

* 23px Hyrynsalmi
* 23px **Kajaani**
* 23px **Kuhmo**
* 23px Paltamo
* 23px Puolanka
* 23px Ristijärvi
* 23px Sotkamo
* 23px Suomussalmi

### Antigos concellos 
### Trocos na rexión 
*22px Vaala pasou a formar parte da rexión de Ostrobotnia do Norte en 2016.

## Véxase tamén 
### Ligazóns externas 
*Sitio web oficial
Músculo oblicuo externo

O **músculo oblicuo externo** é un músculo da parede abdominal.

## Características 
É o músculo máis superficial dos músculos do plano anterolateral da parede abdominal. Está inmediatamente por debaixo da fascia superficial. As súas febras están dispostas lateralmente e seguen unha dirección inferointerna. A súa aponeurose cobre a parte anterior da parede abdominal ata a liña media. Preto da liña media, a aponeurose de ambos lados únese coa oposta formando a liña alba, que se estende en vertical dende a apófise xifoide ata a pube.

### Estruturas relacionadas 
O oblicuo externo ancórase a diversas estruturas por medio de varios ligamentos. O bordo inferior da aponeurose únese ao ligamento inguinal. Esta unión áchase reforzada pola existencia dun ligamento lacunar, que se estende dende o ligamento inguinal ata a crista pectínea da cadeira. Outras febras esténdense do ligamento lacunar ata a pube para constituír o ligamento pectíneo ou de Cooper.

### Función 
Recobre a parte anterior e lateral do abdome.

### Vascularización e innervación 
A parte superior é vascularizada por vasos intercostais, mentres que a parte inferior recibe achega sanguínea de varios vasos ilíacos. A innervación procede dos nervios intercostais e do nervio subcostal.
Diafragma

O **diafragma** é un músculo que separa o tórax do abdome. 

## Características 
### Insercións e estrutura 
O diafragma únese a varias estruturas, para formar un músculo extenso con forma de paraugas. Na parte central ancórase na columna vertebral, por medio de dous grupos musculares: un central, constituído por dous piares, que se insiren na parte anterior e lateral das vértebras lumbares, ata a terceira vértebra na dereita e ata a segunda na esquerda. O grupo periférico está constituído por tres ligamentos: os ligamentos lateral e interno, que cruzan por diante dos músculos abdominais e se insiren na apófise transversa da primeira vértebra lumbar e na 12ª costela respectivamente; e o ligamento medio, que cruza por diante da aorta e se continúa a través dos piares.

Na parte máis posterior, o diafragma descende máis que por diante, relacionándose nesta área coas vísceras abdominais. 

### Función 
A separación do tórax e abdome non é unicamente estrutural, senón que tamén é funcional. Separa as presións negativas do tórax (precisas para realizar os movementos respiratorios) das presións positivas abdominais.

### Patoloxía 
É relativamente frecuente a rotura muscular traumática, xa sexa nun accidente ou ferida intencional. Nalgúns casos existe un defecto conxénito no músculo, que impide separar correctamente as estruturas torácicas das abdominais. Nos casos de aperturas do diafragma, pódese introducir unha asa intestinal no tórax. Nalgunhas patoloxías de tipo respiratorio, de tipo EPOC, o diafragma áchase aplanado.

### Innervación 
O diafragma está innervado polo nervio frénico, que é unha rama terminal do plexo cervical. A sección do nervio produce a inmobilización do músculo.

### Irrigación 
Procede de varios vasos: arteria pericardio-frénica, arteria músculo-frénica e outros troncos reducidos.
Rachel Bromwich

**Rachel Bromwich**, ou **Rachel Amos** (segundo o seu apelido de solteira), nada en Hove (Inglaterra) en 1915 e finada o 15 de decembro de 2010, foi unha universitaria inglesa que traballou sobre a literatura galesa da Idade Media.
En 1938 foi a Gales, á Universidade de Bangor, estudar co Profesor Ifor Williams. Foi el quen lle propuxo publicar o seu traballo sobre as Tríades da Illa de Bretaña. En 1939 casou con John Bromwich e tiveron un fillo.

## A súa obra 
É moi coñecido o seu traballo sobre as *Trioedd Ynys Prydain*, publicado en 1963 e reeditado en 2005, e sobre a poesía de Dafydd ap Gwilym.

## Publicacións 
* *Aspects of the poetry of Dafydd Ap Gwilym: collected papers* (1986).
* *Medieval Welsh literature to c.1400, including Arthurian studies: a personal guide to University of Wales Press publications* .
* *Tradition and innovation in the poetry of Dafydd ap Gwilym* (1967).
* *Trioedd Ynys Prydain* (1963, reimpresas en 2006).

## Véxase tamén 
### Bibliografía 
* Morgan, Gerald (2005) "A Scholar of Early Britain: Rachel Bromwich (1915–)". In Chance, Jane, *Women Medievalists and the Academy* pp.&nbsp;769–781. University of Wisconsin Press. ISBN 0-299-20750-1.
Claude Chabrol

**Claude Chabrol**, nado en París o 24 de xuño de 1930 e finado na mesma cidade o 12 de setembro de 2010, foi un director de cinema francés.

## Traxectoria 
Foi xunto a Jean-Luc Godard e Jacques Rivette un dos últimos sobrevivente da Nouvelle Vague, e a quen se lle atribúe principiar o movemento, demostrando que máis que un movemento de grupo, a Nouvelle Vague foi un movemento de individuos que coincidiron á vez no espazo e no tempo na redacción de *Cahiers du Cinéma*, baixo a dirección de André Bazin. Foi crítico de cine nesa revista durante a década do anos 50.

Considérase a súa primeira película (*Le Beau Serge*, 1959) o Manifesto da *Nouvelle Vague* e coa segunda (*Les Cousins*) gañou o Oso de Ouro á mellor película na novena edición do Festival de Berlín do mesmo ano.

Case octoxenario, seguiu realizando películas tras máis de 50 anos de profesión.

## Vida privada 
Casou en 3 ocasións: con Àgnes Goute (entre 1952 e 1964), con Stéphane Audran (de 1964 a 1980) e con Aurore Chabrol dende 1983 até o seu falecemento en 2010.

## Obra 
## Notas 
## Véxase tamén 
### Bibliografía 
* 

### Ligazóns externas 
* Vídeo de Claude Chabrol, en 1970, fala da súa carreira cinematográfica. 
* Ficha en IMDb
Over the Hedge

***Over the Hedge*** é unha tira cómica escrita debuxada por Michael Fry e T. Lewis. Conta a historia de varios animais con personalidade humana que ven como a seu territorio está sendo invadido pola urbanización, tratando de sobrevivir apartados dela ao mesmo tempo que queren coñecela.

No 2006 realizouse unha película animada por ordenador, escrita por Travis Gibbons e T. Lewis, e producida por DreamWorks Animation, de título homónimo na versión orixinal en inglés, e chamada *Vecinos invasores* en castelán no Estado español.

## Véxase tamén
### Ligazóns externas
*Over the Hedge comic
A Igrexa, Os Freires, Ortigueira

**A Igrexa** é un lugar da parroquia dos Freires no concello coruñés de Ortigueira na comarca do Ortegal. Segundo o Instituto Galego de Estatística en 2009 tiña un habitante (un home). Non obstante, en 2024 xa estaba deshabitado.

## Toponimia 
O topónimo **A Igrexa** (do latín , o lugar da igrexa) débese á presenza no lugar da igrexa de San Paulo dos Freires.

## Notas 

## Lugares e parroquias 
### Lugares da parroquia dos Freires 
### Parroquias de Ortigueira 
## Notas
O Piñeiro, Os Freires, Ortigueira

**O Piñeiro** é un lugar da parroquia dos Freires no concello coruñés de Ortigueira na comarca do Ortegal. Tiña 3 habitantes no ano 2009 segundo datos do Instituto Galego de Estatística dos cales eran 2 homes e 1 muller, o que supón unha diminución con relación ao ano 2000 cando tiña 4 habitantes.

## Lugares e parroquias 
### Lugares da parroquia dos Freires 
### Parroquias de Ortigueira
Over the Hedge (filme)

***Over the Hedge*** é un filmes estadounidense de 2006 producido por DreamWorks Animation e baseado na banda deseñada homónima de Michael Fry e T. Lewis. Dirixido por Tim Johnson e Karey Kirkpatrick a partir dun guión de Len Blum, Lorne Cameron, David Hoselton e Kirkpatrick, conta coas voces de Bruce Willis, Garry Shandling, Steve Carell, William Shatner, Wanda Sykes e Nick Nolte. A trama do filme segue a un mapache chamado RJ que debe recuperar comida para un oso, e finalmente manipula a un grupo de animais que espertaran recentemente da hibernación para acelerar o proceso.

*Over the Hedge* estreouse nos cinemas dos Estados Unidos o 19 de maio de 2019 a través de Paramount Pictures (que adquiriu o estudio DreamWorks Pictures ese mesmo ano), sendo o primeiro filme de DreamWorks Animation en ser distribuído por este estudio. Recibiu valoracións positivas por parte da crítica e recadou 336 millóns de dólares sobre un orzamento de 80 millóns.

## Personaxes 
* Bruce Willis como RJ
* Garry Shandling como Verne
* Steve Carell como Hammy
* Wanda Sykes como Stella
* William Shatner e Avril Lavigne como Ozzie e Heather
* Eugene Levy como Lou
* Catherine O'Hara como Penny
* Shane Baumel, Sami Kirkpatrick e Madison Davenport como Spike, Bucky e Quillo
* Allison Janney como Gladys Sharp
* Thomas Haden Church como Dwayne LaFontant
* Nick Nolte como Vincent
* Omid Djalili como Tiger
* Brian Stepanek como Nugent

## Notas 
## Véxase tamén
Bieito Rubido

**Benito Damián Rubido Ramonde**, coñecido como **Bieito Rubido**, nado en Cedeira en 1958, é un xornalista galego. Foi director de *La Voz de Galicia*, de *Antena 3* en Galicia e do *ABC*. Dende 2021 dirixe o xornal dixital *El Debate*.

## Traxectoria 
Licenciouse en Ciencias da Información pola Universidade Complutense de Madrid. Foi profesor da Universidade da Coruña, e na actualidade imparte aulas na Universidade Rei Xoán Carlos.

Iniciouse na prensa no *Diario Informaciones* de Madrid a finais da década de 1970. Levou a cabo proxectos de modernización en varias publicacións galegas, e en 1983 pasou á radio a través de Antena 3 Radio, chegando a ser director rexional da emisora. Co nacemento das televisións privadas, en 1995 foi nomeado director de Antena 3 en Galiza, desenvolvendo o primeiro telexornal territorial da cadea.

Foi director de *La Voz de Galicia* entre 2000 e 2006, ao tempo que participou en faladoiros de programas como *Herrera en la Onda*, *Ruedo Ibérico*, *59 segundos* ou *Protagonistas.

En xaneiro de 2009 foi nomeado director editorial de Medios Rexionais de Vocento. En setembro de 2010 foi nomeado director do periódico *ABC*, substituíndo a Ángel Expósito. Ocupou o cargo durante unha década, ata que foi substituído en 2020 por Julián Quirós.

No ano 2021 púxose á fronte do novo xornal dixital *El Debate*, creado pola Asociación Católica de Propagandistas como herdeiro do antigo xornal católico *El Debate*.

## Galardóns e recoñecementos
* Premio Galicia de Xornalismo, na sección de radio (1989).
* Premio Galicia de Xornalismo, na sección de prensa escrita (2002).
* Coruñés do ano, en 1990.
* Mellor xornalista da Coruña, pola Universidade da Coruña, en 1995.
* Antena de Oro, en 1998.

## Vida persoal
É irmán dos políticos Leopoldo e Luís Rubido Ramonde.

## Notas 
## Véxase tamén 
### Ligazóns externas 
* Entrevista con Rubido na ultraconservadora *Periodista Digital'' .
As Cabanas, Insua, Ortigueira

**As Cabanas** é un lugar da parroquia de Insua no concello coruñés de Ortigueira na comarca do Ortegal. Non ten habitantes desde hai máis dunha década segundo datos do Instituto Galego de Estatística.

## Lugares e parroquias 
### Lugares da parroquia de Insua 
### Parroquias de Ortigueira
Jaguar Love

**Jaguar Love** é un grupo estadeunidense de indie rock con orixe en Portland, Oregón, composto polos antigos membros de The Blood Brothers.

## Traxectoria 
A banda foi fundada polos membros dos grupos Blood Brothers e Pretty Girls Make Graves. O 21 de xaneiro de 2008, a banda anunciou por medio de MySpace que firmaran para Matador Records, antiga discográfica de Pretty Girls Make Graves.

O seu primeiro álbum "Take Me to the Sea" saíu o mercado o 18 de agosto de 2008 en Matador Records.

O 18 de febreiro de 2009, anunciaron nun boletín vía MySpace que habería cambios tanto na formación coma no seu son.

Recentemente, a banda firmou para Fat Possum Records. O 3 de novembro de 2009, a formación sacou á luz "Up All Night", canción que foi escoitada con frecuencia durante a súa xira no verán de 2009. A banda fixo público o seu segundo álbum "Hologram Jams" o 2 de marzo de 2010.

## Influencias e estilo 
Jaguar Love herdou de Blood Brothers, a través de Johnny e Cody, o característico e magnético estilo nas voces. Difire porén moito da anterior achegándose máis ao indie rock, así coma ó pop barroco, art rock, soul, hip hop, música experimental e post-punk.

Jaguar Love recibe influxos de Gang of Four, Jay-Z, New Order, Bootsy Collins, Weezer, Botch, Antioch Arrow e The Smiths.

No seu último traballo o seu estilo vólvese algo máis new wave/dance-punk, mantendo a súa autenticidade nas voces e a guitarra.

## Discografía 
* *Highways of Gold 7" Single* - 3 de xuño de 2008
* *Jaguar Love EP* - 3 de xuño de 2008
* *Take Me to the Sea* - 19 de agosto de 2008
* *Hologram Jams* - 2 de marzo de 2010

## Membros 
* Cody Votolato – guitarra, baixo
* Johnny Whitney – vocais, piano

;Antigos membros
* Jay Clark – batería, baixo, teclado

;Membros de apoio
* Craig Bonich – baixo
* Zach Richards - batería

## Notas 
## Ligazóns externas 
* Web oficial(en inglés)
* Entrevista con Cody Votolato en Jekyll and Hyde, 106FM Jerusalem(en inglés)
Mynyddawg Mwynfawr

**Mynyddog Mwynfawr**  foi, segundo a tradición galesa que se basea no vello poema en galés medieval coñecido como *Y Gododdin*, atribuído a Aneirin, un líder britano do reino de Gododdin no Hen Ogledd (sur de Escocia).

A interpretación tradicional de *Y Gododdin*, aceptada pola maioría dos estudosos, é que Mynyddog é rei de Gododdin, cuxa corte se cadra estaba en Din Eidyn, a moderna Edimburgo. Aparece como o líder da famosa banda guerreira que loitou na batalla de Catraeth no antigo poema galés.

## O nome 
O nome Mynyddog Mwynfawr, traducido como un nome persoal, significaría Mynyddog o Poderoso. O nome *Mynyddog* é a forma adxectiva de *mynydd* "montaña" (i.e. "montañoso"). John T. Koch considera que Mynyddog Mwynfawr é un lugar (que significaría aproximadamente "Montaña Poderosa"). Koch afirma que Mynyddog Mwynfawr é unha "kenning" ou personificación que representa Din Eidyn, Gododdin, ou se cadra todo o Vello Norte, e que Gwlyget, descrito como o axudante de Mynyddog, é o gobernante de Gododdin.

## Posteridade 
O popular poeta galés Richard Davies (1833–1877) adoptou o nome *Mynyddog* como o seu pseudónimo. O emprego de pseudónimos en galés era habitual entre os poetas galeses da súa época.

## Notas 
## Véxase tamén 
### Bibliografía 
* Rachel Bromwich (ed.), *Trioedd Ynys Prydein* (University of Wales Press, 1978; nova edición, 1991)
* Chris Lowe, *Angels, Fools and Tyrants: Britons and Saxons in Southern Scotland* (Canongate Books and Historic Scotland, 1999)
* Ifor Williams (ed.), *Canu Aneirin* (University of Wales Press, 1958). A edición standard de *Y Gododdin*.
Músculo psoas maior

O **psoas maior** é un músculo do membro inferior.

## Características 
Orixínase na parede abdominal posterior e descende cara á parte superior do compartimento anterior da coxa a través da metade lateral do espazo existente entre o ligamento inguinal e o óso pelviano. Durante o seu traxecto discorre xunto co músculo ilíaco. A pesar de que os músculos ilíaco e psoas maior teñen unha orixe independente, únense formando un único tendón de inserción no trocánter menor do fémur. Á unión destes dous músculos denomínaselle **músculo psoas-ilíaco**.

### Función 
O psoas-ilíaco é un potente flexor da coxa na articulación da cadeira. Tamén contribúe á rotación lateral da coxa.

### Vascularización 
Procede dunha póla da arteria iliolumbar.

### Innervación 
O psoas maior está innervado por pólas das pólas anteriores de L1 a L3. O ilíaco por pólas do nervio femoral no abdome.
STAR Movies

**STAR Movies** é unha rede de canles asiática propiedade de Disney Star.

## Desenvolvemento 
STAR Movies comezou a emitir en 1994, emite filmes de Hollywood con contratos para novidades recentes con 20th Century Fox, Disney, Metro Goldwyn Mayer e Studio Canal e para filmes xa vistos por televisión con Columbia Pictures e Universal Pictures. Ademais da canle xenérica para o sueste de Asia, coñecida como STAR Movies International, tamén conta con canles específicas para Taiwán, con subtítulos en chinés e para o Medio Oriente con subtítulos en árabe.

## Notas
Músculo semimembranoso

O **músculo semimembranoso** é un músculo do membro inferior situado por debaixo do músculo semitendinoso no compartimento posterior da coxa.

## Características 
Insírese por riba da pegada superolateral da tuberosidade isquiática e por debaixo principalmente no suco e óso adxacente da superficie medial e posterior do cóndilo tibial medial. As expansións do tendón tamén se insiren e contribúen á formación de ligamentos e fascia que hai arredor da articulación do xeonllo.

### Función 
O semimembranoso flexiona a perna na articulación do xeonllo e estende a coxa na articulación da cadeira. Actuando xunto ao músculo semitendinoso, rota en sentido medial a coxa na articulación da cadeira e a perna na articulación do xeonllo.

### Vascularización 
O semimembranoso está vascularizado por dous grandes vasos: a arteria glútea inferior e a arteria femoral fonda.

### Innervación 
Está innervado pola póla tibial do nervio ciático.
Buck Rogers no século XXV

***Buck Rogers no século XXV*** é unha serie de televisión de ficción científica norteamericana creada por Glen A. Larson e producida por Universal Studios baseada no personaxe de Buck Rogers creado en 1928 por Philip Francis Nowlan e que aparecera en banda deseñada e do que se fixeran versións para a radio e a televisión. A Televisión de Galicia emitiu a serie en 1986.

## Sinopse 
A serie céntrase no capitán William Anthony "Buck" Rogers, interpretado por Gil Gerard, un piloto da NASA que está ao cargo do *Ranger 3*, un transbordador espacial lanzado en maio de 1987, por mor dunha avaría a nave arrédase da súa traxectoria, quedando Buck Rogers conxelado durante 504 anos, regresando á Terra no ano 2491, onde son capaces de revivilo e Buck Rogers descobre que a civilización tivo que ser reconstruída logo dunha devastadora guerra nuclear o 22 de novembro de 1987. Na súa nova vida traballa como patrulleiro auxiliado polo robot Twiki e o computador Dr. Theopolis. Na segunda tempada, Buck, parte nunha nave de exploración científica ao estilo de Star Trek.

## Desenvolvemento 
A serie emitiuse durante dúas tempadas entre 1979 e 1981, previamente fixérase un episodio piloto que se distribuíu nas salas de cinema meses antes do comezo da serie,o 30 de marzo de 1979, o éxito nos portelos animou á NBC a encargala como serie, comezando a emitila o 20 de setembro de 1979 cun primeiro capítulo en dúas partes de dúas horas de duración que é unha versión modificada do filme en dúas partes, eliminando ou alterando algunhas escenas e engadindo outras así como material de *Battlestar Galactica*.Logo dun atraso de varios meses debido a unha folga de actores, a segunda tempada comezou o 15 de xaneiro de 1981, os índices de audiencia foron menores e a NBC cancelou a serie no episodio 11, sen ofrecer un final á historia.

## Véxase tamén
### Ligazóns externas
**Buck Rogers no século XXV* en G25
Ramón Núñez Gamallo

**Ramón José Núñez Gamallo**, nado en Caracas en 1964, é un economista galego, profesor da Universidade da Coruña, que foi conselleiro do Consello de Contas.

## Traxectoria
Licenciado en Ciencias Económicas e Empresariais pola Universidade de Santiago, accedeu a unha praza de profesor da área de Economía Aplicada na universidade da Coruña. Doutorouse en 2002 cunha tese sobre as relacións comerciais entre España e a Unión Europea como consecuencia do proceso de integración europeo. Os seus temas de pescuda son a industria pesqueira e conserveira galega, o comercio europeo e as institucións económicas da UE.

En 2009 foi nomeado conselleiro do Consello de Contas a proposta do PSdeG, e permaneceu no posto ata 2016.

## Notas
Aeroporto de Cà Mau

O **aeroporto de Cà Mau** debe o seu nome á vila onde se sitúa, dentro do concello de Cà Mau, Vietnam, a poucos quilómetros da cidade.

Foi inaugurado o 18 de maio de 2006 e o seu primeiro voo foi coa liña de Vietnam Air Services Company dende Cidade Ho Chi Minh ata Ca Mau e volta.

## Aeroliñas e destinos
Saría

Segundo o Libro de Mormón, **Saría** era a muller de Lehi, e a nai de Lamán, Lemuel, Sam, Nefi, Xacob e Xosé. Viaxou co seu marido desde Xerusalén, polo deserto e, finalmente, cruzando o océano ata chegar á "terra prometida" (América). É coñecida por queixarse ao seu marido por enviar aos seus fillos de volta a Xerusalén.

Como esposa de Lehi e nai de Nefi, Saría está considerada como un dos principais devanceiros do Libro de Mormón.

Entre os lingüistas mormóns, a maioría di que o significado de Saría (שׂריה Śaryāh) é "o Señor é príncipe".
Galería de imaxes de Santa Comba, Agolada

**San Xoán de Santa Comba** é unha parroquia que se localiza no concello de Agolada.

## Galería de imaxes

Ficheiro:Igrexa de San Xoán de Santa Comba, Agolada.JPG|Igrexa.
Ficheiro:Igrexa de Santa Comba, Agolada.JPG|Igrexa.
Ficheiro:Campo da festa de Santa Comba, Agolada.JPG|Campo da festa.
Ficheiro:Cruceiro Santa Comba, Agolada.JPG|Cruceiro.
Ficheiro:Serpe cruceiro Santa Comba, Agolada.JPG|Serpe no pé do cruceiro.
Ficheiro:Inscrición cruceiro Santa Comba, Agolada.JPG|Inscrición no cruceiro.
Ficheiro:Detalle cruceiro Santa Comba, Agolada.JPG|Detalle do cruceiro.
Ficheiro:Detalle cruceiro Santa Comba, Agolada 2.JPG|Detalle do cruceiro.

## Véxase tamén
*Galería de imaxes de Agolada
Diafragma (homónimos)

O termo **diafragma** pode referirse a:

* **Músculo diafragma**: músculo que separa o tórax do abdome.
* **Diafragma**: método anticonceptivo.
* **Diafragma**: compoñente dun sistema óptico.
* **Diafragma**: compoñente dun micrófono.
Medalla de Ouro da Arquitectura

**A Medalla de Ouro da Arquitectura** é o galardón máis importante dos que concede o Consejo Superior de los Colegios de Arquitectos de España (CSCAE). Recoñece os méritos de institucións e persoas que se distingan polo seu labor en favor da arquitectura e da profesión de arquitecto. Concédese, en vida, a persoas ou institucións que destacaran especialmente en:
* A promoción da Arquitectura con ben cultural dos pobos e integrada nas Belas Artes.
* O desenvolvemento da Arquitectura na consecución do benestar socioeconómico.
* A divulgación do feito arquitectónico e do labor dos arquitectos.
* A defensa e mellora da imaxe do Arquitecto.
* O exercicio moi relevante da profesión de Arquitecto.

A primeira foi outorgada ó rei don Juan Carlos I. Recibiuna tamén o Aga Khan.

En 2016, un grupo de arquitectas entre as que se atopan Inés Sánchez de Madariaga, co-directora do proxecto Gendered Innovations, da Comisión Europea e a Universidade de Stanford e expresidenta do Comité de Expertos da Comisión Europea, a comisaria Ariadna Cantis, Martha Thorne, directora do Premio Pritzker; e as deseñadoras Izaskun Chinchilla (Izaskun Chinchilla Architects), Blanca Lleó e Carmen Espegel (espegel-fisac), elevaron unha petición ao Presidente do Consello Superior dos Colexios de Arquitectos de España reclamando unha representación equilibrada de homes e mulleres entre as persoas do seu xurado e as premiadas, dado que en 35 anos de outorgamento do Premio non foi recoñecida ningunha arquitecta.

## Arquitectos galardoados 
* 1981 Félix Candela.
* 1981 Josep Lluís Sert.
* 1988 Alejandro de la Sota.
* 1988 Álvaro Siza.
* 1989 Francisco Javier Sáenz de Oiza.
* 1990 Francisco Cabrero.
* 1990 Oriol Bohigas.
* 1991 Julio Cano Lasso.
* 1992 José Antonio Corrales.
* 1992 Ramón Vázquez Molezún.
* 1994 Miguel Fisac.
* 1996 Joaquín Vaquero Palacios.
* 1998 Fernando Chueca Goitia.
* 2000 Rafael de la Hoz Arderius.
* 2002 Antonio Fernández Alba.
* 2004 Luis Peña Ganchegui.
* 2006 Rafael Moneo.
* 2008 Juan Navarro Baldeweg.
* 2010 Manuel Gallego Jorreto

## Notas 
## Véxase tamén 
### Ligazóns externas 
* Páxina web oficial do CSCAE .
Cà Mau

**Cà Mau** é unha cidade situada no delta do Mekong. É a capital da provincia de Ca Mau, en Vietnam.

Está atravesada polo río Cai Tau, que continúa cara ao mar da China Meridional. O núcleo urbano ten arredor de 211.000 habitantes.

## Véxase tamén 
### Outros artigos 
* Aeroporto de Cà Mau
Vung Tau

300px|dereita|miniatura|Vung Tau
**Vung Tau** é unha cidade situada en Dong Nam Bo, capital da provincia de Ba Ria-Vung Tau, en Vietnam. Está atravesada polo río Rach Dua, que continúa cara ao mar da China Meridional. O núcleo urbano ten arredor de 261.000 habitantes.
Nha Trang

300px|dereita|miniatura|Nha Trang.
**Nha Trang** é unha cidade situada en Nam Trung Bo, capital da provincia de Khanh Hoa.

Está atravesada polo río Nha Trang, que continúa cara ao mar da China Meridional. O núcleo urbano ten arredor de 361.000 habitantes.

## Ligazóns externas
* Nha Trang - Wikivoyage
Da Lat

miniatura|Da Lat.

**Da Lat** (*Đà Lạt*) é unha cidade situada en Tay Nguyen, capital da provincia de Lam Dong en Vietnam.

Está atravesada polo río Ho Xuan Huong. O núcleo urbano conta con arredor de 201.000 habitantes.
Luciano Fariña Busto

**Luciano Fariña Busto**, nado en Cambados en 1945 e finado en Pontevedra o 5 de marzo de 2014, foi un avogado e auditor galego, que ocupou o cargo de conselleiro maior do Consello de Contas.

## Traxectoria 
Foi fillo de Luciano Fariña Couto e Francisca Busto Rodríguez. Licenciado en Dereito pola Universidade de Santiago de Compostela, comezou a súa carreira como inspector de facenda no Ministerio de Economía, tanto na provincia de Pontevedra como no conxunto de Galicia. Foi auditor no concello de Zaragoza e tamén exerceu de forma privada. Foi designado secretario xeral técnico da Consellería de Economía e Facenda en 1986, data en que se incorpora á administración autonómica no equipo de Xosé Antón Orza.

En 2000 foi elixido conselleiro maior do Consello de Contas, cargo que ocupou ata 2007. Permaneceu como conselleiro nesta institución a petición do Partido Popular, ata que en 2010 regresou ao cargo de conselleiro maior.

## Vida persoal 
Estivo casado e vivía en Pontevedra.

## Notas
Músculo semitendinoso

O **músculo semitendonoso** é un músculo do membro inferior.

## Características 
Está situado xunto o bíceps femoral no compartimento posterior da coxa. Orixínase xunto coa porción longa do bíceps femoral na parte infero-medial da área superior da tuberosidade isquiática. Na metade inferior da coxa e orixina un tendón longo en forma de cordón, que se dispón sobre o músculo semimembranoso e descende cara ao xeonllo. O tendón cúrvase ao redor do cóndilo medial da tibia, xusto por debaixo dos tendóns dos músculos grácil e sartorio.

### Función 
Flexiona a perna na articulación do xeonllo e estende a coxa na articulación da cadeira. Actuando xunto ao músculo semimembranoso, tamén rota en sentido medial a coxa na articulación da cadeira e rota en sentido medial a perna na articulación do xeonllo.

### Vascularización 
Está vascularizado pola arteria glútea inferior.

### Innervación 
Está innervado pola división tibial do nervio ciático.
Encontros (1986)

***Encontros*** foi un programa de debates da Televisión de Galicia que se emitiu en 1986 dirixido e presentado por Luis Álvarez Pousa.

## Desenvolvemento 
Foi o primeiro programa de debates da TVG, comezou a emitirse o 15 de maio de 1986 e o formato era semellante en todos, en primeiro lugar o presentador achegaba aos espectadores o tema de debate e logo presentaba aos convidados para pasar deseguido á visión dun vídeo que incidía no tema proposto, e xa finalmente entrábase no debate propiamente dito.
Canon televisivo

O **canon televisivo** é unha taxa que hai que pagar en determinados países para ver a televisión, a súa finalidade é a de contribuír ao financiamento da televisión pública e evitar que esta teña publicidade ou sexa só residual, principalmente existe en Europa e nalgúns países africanos e de Asia. Tamén existe un canon semellante para a radio nalgúns países. Polo xeral cóbrase como unha recarga da factura da electricidade pero en países como o Reino Unido ou Noruega cóbrase á parte. A falta de pagamento pode dar como consecuencia o pago dunha multa, como en Italia, ou o procesamento penal, como no Reino Unido.
## Historia 
A orixe deste canon está no Reino Unido que adoptou en 1928 un modelo de subscrición pública obrigatoria para todos os fogares que tivesen un aparello de radio, coñecido como *radio licence*, o diñeiro recadado ía para a BBC. Moitos outros países que seguiron o modelo de radio pública da BBC adoptaron este canon. Coa chegada da televisión algúns países crearon un canon diferente para ela, mentres outros simplemente engadiron un suplemento para cubrir a televisión.
Chema Gagino

**José María Gagino Vidal**, coñecido artisticamente como **Chema Gagino**, nado en Corme, Ponteceso en 1964, é un actor, director e guionista do audiovisual galego.

## Traxectoria 
Comezou como actor e director de dobraxe en 1985, dando voz a actores como Woody Allen ou Jerry Lewis. En 1993 iniciouse nas curtametraxes. En 1998 pasou a dirixir a serie *Mareas vivas* (sexta e sétima tempadas), e posteriormente dirixiu as seis entregas de *Terra de Miranda*, traballando ademais como guionista e argumentista.

## Filmografía 
### Curtametraxes 
* *Testamento* (1993)
* *Distrito Picasso* (1994)
* *Vídeo doméstico* (1995)
* *Afonía* (1996)
* *A hora do té* (1996)
* *Isolina do Caurel* (1997)
* *Dous enfermos e unha enfermeira* (1997)
* *Arde amor* (1998)
* *Aínda máis difícil* (1998)
* *Décimo aniversario* (1998)
* *A vida aberta* (1998)
* *Rafael* (2008)
* *O elixido* (2009)

### Series 
* *A familia Pita* (1997)
* *Mareas vivas* (1998)
* *Terra de Miranda* (2001)

## Galardóns e nomeamentos 
### Premios Mestre Mateo 
## Véxase tamén 
### Ligazóns externas 
* Ficha en www.culturagalega.org
Quy Nhon

dereita|miniatura|Quy Nhon
**Ca Mau** é unha cidade situada no Nam Trung Bo. É a capital da provincia de Binh Dinh, en Vietnam. Está atravesada polo río Quy Nhon, que continúa cara ao mar da China Meridional. O núcleo urbano ten arredor de 280.900 habitantes.
Lei de Stang

A **lei de Stang** é unha lei fonolóxica protoindoeuropea que recibe o seu nome do lingüista noruegués Christian Stang. A lei goberna as secuencias finais de palabra en vogal, seguida dunha laringal ou unha semivogal */y/ ou */w/, seguida de nasal. Segundo esta lei estas secuencias simplifícanse de xeito que as laringais ou as semivogais desaparecen, con alongamento compensatorio da vogal precedente.

## Formulación
Esta regra adoita citarse da seguinte forma:
 **Vwm > *Vːm*

A miúdo engádense as regras 
 **Vmm > *Vːm* e **Vh₂m > *Vːm* 
 **Vyi > *Vːy*
Compárese:
* PIE **dyéwm* 'ceo' (acusativo singular) > **dyḗm* > sánscrito *dyā́m*, ac. sg. de *dyaús*, latín *diem* (que serviu de base para o latín *dies* 'día'), grego *Zen* (reformado despois de Homero en *Zena*), ac. de *Zeus*
* PIE **gʷowm* 'boi, vaca' (ac. sg.) > **gʷōm* > sánscrito *gā́m*, ac. sg. de *gaús*, grego (homérico e dialectal) *bṓn*, ac. sg. de *bous* 'boi, vaca'
* O acusativo singular de PIE **dom*- 'casa' é **dṓm*, non ***dómm̥*.

## Véxase tamén 
* lei de Szemerényi.

## Bibliografía
* Benjamin W. Fortson (2004): *Indo-European Language and Culture: An Introduction*. Blackwell Publishing. isbn: 1405103167. Páxina 64.
* Ranko  Matasović (1997): *Kratka poredbenopovijesna gramatika latinskoga jezika*. Matica hrvatska. Zagreb. isbn:  953-150-105-X.
Río Saigon

O **río Saigon** é un dos ríos máis longos e importantes de Vietnam, con 225&nbsp;km de lonxitude e un caudal de 2.000 metros cúbicos por segundo. Atravesa Vietnam de sur a norte, desembocando no mar da China Meridional.
Can Tho

**Can Tho** é unha cidade situada en Delta do Mekong en Vietnam.

Está atravesada polo río Bassac, que continúa cara ao mar da China Meridional. O núcleo urbano ten arredor de 1&nbsp;121&nbsp;000 habitantes.

## Cidades irmandadas 
*  Shantou (China)
*  Ha Dong (Vietnam)
*  Niza (Francia)
*  Phnom Penh, (Camboxa)
Malacoloxía

A **malacoloxía** (do grego *μαλακός*, "brando" e *λογία*, "estudo") é unha rama da zooloxía que se encarga do estudo dos moluscos. Os campos de investigación da malacoloxía inclúen taxonomía, ecoloxía, paleontoloxía e máis evolución. Os coñecementos da malacoloxía teñen aplicacións médicas, veterinarias e agrarias, e válese dos moluscos como mediadores de enfermidades, tal que a esquistosomiase.

O Museo do Mar do concello pontevedrés da Guarda alberga unha colección malacolóxica de máis de 18.000 pezas.miniatura|Bivalvos diversos.|centro
## Notas 
## Véxase tamén 
### Ligazóns externas 
* Sociedade Española de Malacoloxía .
Vilarelho da Raia

**Vilarelho da Raia** é unha freguesía portuguesa do municipio de Chaves, con 17,75&nbsp;km² de área e 619 habitantes (2001) do que resulta unha densidade de 34,9 hab/km². Forman parte da freguesía as aldeas de Vilarelho da Raia, Cambedo, Vila Meã e Vilarinho da Raia.

Está situada en Trás-os-Montes, na Raia coa fronteira galega, a 200 m da parroquia de Rabal (Oímbra). A mediados do século XX foi un lugar de moito contrabando.

Eclesiasticamente pertence ó arciprestado do Alto Tâmega na diocese de Vila Real.

## Historia
Até 1836 pertenceu ó concello de Chaves. Despois formou parte do antigo concello de Ervededo desde a súa creación en 1836 até a súa extinción en 31 de decembro de 1853, cando pasou de novo para o de Chaves.

En 1868, coa entrada en vigor do Tratado de Lisboa de 1864, en troco do Couto Mixto foron anexados a Portugal as partes galegas dos chamados *pobos promiscuos*, lugares que estaban situados na mesma fronteira, entre Galicia e Portugal. Deste xeito, foille incorporada a outra parte de Cambedo, que pertencía á parroquia de Oímbra. Eclesiasticamente seguiu a pertencer á freguesía oimbrá e por tanto á diocese de Ourense. Así, en 1914 aínda dependían do párroco de Oímbra unhas 20 familias portuguesas. Porén, coa entrada de Portugal en 1910 nun novo réxime e as crecentes dificultades dos párrocos para cruzar a fronteira, a parte galega acabou sendo incorporada tamén á arquidiocese de Braga o 27 de novembro de 1914.

A freguesía eclesiástica pertencía ó arcebispado bracarense até que en 1922 pasou a formar parte da nova diocese de Vila Real, igual cás demais freguesías do distrito homónimo.

## Demografía

## Patrimonio
A igrexa Matriz, baixo a advocación de Santiago o Maior, foi construída en 1698. Outros templos do concello son as capelas do Señor das Almas, de Nosa Señora das Neves, de Santa Catarina e de San Gonzalo. A Água da Faxa é unha fonte de pedra con espazos para os baños e augas ferrosas, localizada entre Vilarelho da Raia e Cambedo.

Existe un museo etnográfico e arqueolóxico.

## Festas e romarías
San Xosé (19 de marzo), Santiago (25 de xullo) e Senhor das Almas (penúltima fin de semana de agosto, cun grande espectáculo de pirotecnia).

## Colectivos
*Asociación Social e Cultural de Vilarelho da Raia.

## Lugares e freguesías
### Lugares de Vilarelho da Raia
### Freguesías de Chaves
## Notas
Mór

***Mór*** é o primeiro e único álbum de estudio da banda galaico-portuguesa de rock A Banda de Poi, publicado o 23 de novembro de 2005.

No disco critícanse os abusos do poder. Ilustran a portada do disco coa "Pedra Alta", a que se supón que fora o menhir máis alto da Europa e que presidía a desaparecida Lagoa de Antela.

## Lista de cancións
#"Prisciliano" (04:53)
#"O Pirata" (03:31)
#"O Jogo" (03:39)
#"Mai" (04:01)
#"Fuckin' Ship" (04:32)
#"Welcome to Spain" (05:24)
#"Murphy" (03:07)
#"Um beijo" (05:17)
#"Kommies" (04:18)
#"O Mapa do Tesouro" (04:53)
#"Mentira" (04:27)
#"Murphinho" (02:40)
Estadio Järnvallen

O **Järnvallen**, é un estadio multifuncional, pero dedicado principalmente a  práctica do fútbol, situado na cidade de Sandviken, no condado de Gästrikland en Suecia. Serve de sede habitual o Västerås SK.
Đồng Hới

300px|dereita|miniatura|Dong Hoi

**Dong Hoi** é a capital da provincia de Quang Binh, en Vietnam. Está atravesada polo río Nhat Le, que continúa polo Mar da China Meridional. O núcleo urbano ten arredor de 104.000 habitantes. Nela atópase o aeroporto de Đồng Hới.

## Véxase tamén 
### Outros artigos 
* Aeroporto de Đồng Hới.
Felipe Ramos

**Felipe Ramos Sánchez**, nado en Madrid o 10 de xaneiro de 1988, é un futbolista español. Xoga de porteiro.

## Traxectoria 
Felipe Ramos formouse no Real Madrid Castilla, no que se converteu en porteiro titular. En 2010, fichou polo Deportivo da Coruña por 5 tempadas, para empezar xogando no Deportivo B. Na súa primeira tempada no filial branquiazul (2010–11).

Na tempada 2011–12 foi cedido ao RCD Mallorca B, de Segunda División B. Aquí xogou 16 partidos.
Na tempada 2012–13 marchou cedido ao Valencia CF Mestalla.

## Palmarés 
* Campión de Europa Sub-19 coa selección española en 2007.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Ficha en www.canaldeportivo.com 
* Felipe Ramos en A Temporada do Fútbol Galego